Soome parlamendi uus koosseis pidas avaistungi ja valimistel enim kohti saanud Koonderakonna ehk Kokoomuse juht Petteri Orpo sai peaministrikandidaadiks. Valitsuse moodustamisel paistab kaalukeeleks saavat Rootsi Rahvapartei.
#000005
Soome parlamendi avaistungil peetud kõned sobiksid hästi ka Eesti parlamenti. President Sauli Niinistö rääkis julgeolekust ja Venemaa sõjast Ukrainas. Ta rõhutas koostöövõime tähtsust ja toonitas, et rääkida tuleb ka nendega, kes mõtlevad teisiti.
#000006
Ühtlasi tuletas Niinistö meelde, et praegustel otsustajatel on vastutus ka noorte ees, kes valimistel veel osaleda ei saa. Niinistö sõnul kogutakse tulevaste põlvede õlule üha suuremat võlakoormat, seda nii kliimamuutuste, looduse hävimise kui ka majanduslikus mõttes. Võlgu elamise eest hoiatas Soome president ka pärast parlamendi pidulikku avaistungit antud pressikonverentsil.
#000007
"Sellel maal on nüüd 15 aastat võlgu elatud. Paljud, sealhulgas ka mõned majandusteadlased leiavad, et senine laenukoormus ei ole eriline probleem. Aga probleem ongi hoopis selles, et võlgu elamist hakatakse loomulikuks pidama ja siis juhtub kergesti nii, et miks mitte siis veel rohkem võlgu võtta, kui see nii ohutu on," ütles Niinistö.
#000008
Ka peaministrikandidaadiks nimetatud Kokoomuse esimees Petteri Orpo rõhutas vajadust majandus korda saada, sest lõputult ei saa üle oma võimaluste elada. Samas toonitas ta ka koostöö tähtsust ja hoiatas, et väike rahvas ei tohiks lõheneda "meieks" ja "nendeks teisteks".
#000009
"Sõbrad, hoolitsegem selle eest, et oleks ainult "meie"! Terve demokraatia juurde kuulub sõnavabadus ja õigus teise seisukohti kahtluse alla seada, aga tsiviliseeritud riigis tehakse seda üksteist ja teisi nägemusi austades," ütles Orpo.
#000010
Reedel saadab peaministrikandidaat Orpo kõigile Eduskunna fraktsioonidele küsimustiku, kus on kirjas Kokoomusele valitsuse moodustamisel tähtsad punktid. Tavaliselt on neid küsimusi 10–15. Ta ootab neile vastust uue nädala alguseks, et siis teha otsus, kellega hakata valitsuskõnelusi pidama.
#000011
Orpo ütles, et ootab vastuseid kõigilt erakondadelt, kuigi Keskerakond ehk Keskusta on juba teatanud, et jääb igal juhul opositsiooni.
#000012
Kõigepealt tuleb teha valik, kas kutsuda valitsusläbirääkimistele Põlissoomlased ehk Perussuomalaised, kellega on täiesti vastakad seisukohad näiteks Euroopa Liitu kuulumise, tööjõu sisserände ja kliimaküsimuses, või sotsiaaldemokraadid, kellega on suured erimeelsused majanduses.
#000014
Kolme suurema erakonna valitsust moodustada ei saa, sest sotsid on teatanud, et nemad Perussuomalaistega samasse valitsusse ei lähe. Seega on vaja enamusvalitsuse moodustamiseks kaasata väiksemaid parteisid. Neistki osa ehk Rohelised ja Vasakliit on teatanud, et nemad Perussuomalaistega kindlasti ühte valitsusse ei mahu.
#000015
Kristlikud demokraadid on valmis igal juhul valitsusse minekut kaaluma, aga neist üksi ei piisa. Nii ongi kaalukeeleks saamas Rootsi Rahvapartei (RKP). Erakonna juht Anna-Maja Henriksson ütles sel nädalal Ylele, et partei ei taha osaleda Perussuomalaiste poliitikat ajavas valitsuses, aga kui teatud asjades kokkuleppele jõutakse, siis pole valitsusse minek välistatud.
#000016
"Meie ei saa mõelda, et Soome oleks Euroopa Liidu asjus kuidagi teist meelt kui praegu. Me ei saa ka kliimaküsimustes tagurpidi liikuda ja meie arust ei saa praegust tööjõupuudust lahendada ilma tööjõu sisserändeta," loetles Henriksson.
#000017
Vasakliidu juht Li Andersson sõnastas Henrikssoni erakonna RKP ees seisva valiku valusa otsekohesusega: "RKP on see, kes otsustab, kas Perussuomalaised pääsevad valitsusse või mitte."
#000018
Soome valitsus teeb säästueelarvet, ametiühingud ähvardavad streikidega
#000019
Soome valitsuses on Põlissoomlaste tõttu taas pinged
#000020
Soome valitsuskõnelustel on teisipäeval oodata läbimurret
#000021
Soomerootslaste noortekogu juht lahkus valitsuskõnelustelt
#000022
Soome valitsusläbirääkimistel ei jõutud endiselt kokkuleppele
#000023
HS: Soome saab tõenäoliselt parempoolse valitsuse
#000024
USA ajaloolane: sotsiaalmeedia vormib seda, kuidas me ajalugu mõistame
#000030
"Välisilm": niinimetatud head venelased võivad olla väga erinevad
#000031
Rahvusringhäälingu arendusosakond otsib oma meeskonda frontend arendajat
#000033
Juhan Parts: rohepööre tähendaks õigusriigi allavett laskmist
#000034
Meedia: Prigožin jättis pojale hiiglasliku varanduse
#000035
NATO Kirdekorpuse ülem: idatiiva kindlustamine nõuab kogu ühiskonna panust
#000039
Nobeli meditsiinipreemia läks mRNA-vaktsiini pioneeridele
#000044
Ingmar Jõela oma uuslavastusest: sobitumise teema on seal väga oluline
#000048
Narva jõelaevaga käivad piirivaateid nautimas nii turistid kui diplomaadid
#000052
Endla teater otsib lavastusse "Rocco ja tema vennad" noort osatäitjat
#000053
Ehitusettevõtetel on keeruline ellu viia maksuameti nõutavaid muudatusi
#000055
Haridusministeerium plaanib muuta kutsekoolis teise elukutse omandamise tasuliseks
#000056
Endine diplomaat: rootslased süüdistavad vägivallas poliitilist eliiti
#000057
EL-i välisministrid arutavad Kiievis Ukraina abistamist
#000058
Suuremad päikeseparkide arendused on pausile pandud
#000059
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000060
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000061